זובין מהטה

זוּבִּין מֶהְטָה (Zubin Mehta; בהינדית: ज़ूबिन मेहता; בגוג'ראטית: ઝુબીન મહેતા, נולד ב-29 באפריל 1936) הוא מנצח ומוזיקאי אמריקאי נודע ממוצא הודי ומנהל מוזיקלי אמריטוס של התזמורת הפילהרמונית הישראלית. זובין מהטה נולד בשנת 1936 במומבאי שבהודו למשפחה מקהילת הזורואסטרים ה"פארסים" (Parsee) מהמעמד הגבוה. אביו, מהלי מהטה (1908-2002), היה כנר וייסד את התזמורת הסימפונית של בומביי. אמו הייתה טחמינה לבית דארואלה. שפת האם של המשפחה הייתה גוג'ראטית. מהטה התכוון תחילה ללמוד רפואה, אך בסופו של דבר החל ללמוד מוזיקה בווינה כשהיה בן 18, תחת הדרכתו של הנס סווארובסקי. בשנת 1958 הופיע לראשונה כמנצח בווינה. באותה שנה זכה בתחרות הניצוח הבינלאומית שנערכה בליברפול ומונה לעוזר מנצח התזמורת הפילהרמונית המלכותית של העיר. ב-1960 נבחר זובין מהטה למנצח הראשי ולמנהל המוזיקלי של התזמורת הסימפונית של מונטריאול, תפקיד אותו מילא עד שנת 1967. במקביל הוא קיבל תפקידים נוספים – הוא מונה למנהל המוזיקלי של התזמורת הפילהרמונית של לוס אנג'לס (1962–1978); הפילהרמונית של ניו יורק (1978–1991 – התקופה הארוכה ביותר שאדם יחיד החזיק במשרה זו). הוא החל לנצח על התזמורת הפילהרמונית הישראלית בשנת 1961 ובשנת 1981 הוכרז כמנהל מוזיקלי לכל חייו. בנוסף, מאז שנת 1998 ועד לשנת 2004 הוא כיהן גם כמנהל המוזיקלי של האופרה הממלכתית של בוואריה במינכן. ב-1969 ניגן זובין מהטה בקונטרבס את חמישיית דג השמך מאת פרנץ שוברט, לצידם של יצחק פרלמן בכינור, פנחס צוקרמן בויולה, ז'קלין די פרה בצ'לו ודניאל בארנבוים בפסנתר. ב-1 במרץ 2011 הוענק לו כוכב בשדרת הכוכבים של הוליווד. ביולי 2011 זכה לעיטור אות לגיון הכבוד בדרגת קצין. מהטה נודע בעיקר כפרשן של יצירות סימפוניות רומנטיות רחבות היקף של מלחינים כאנטון ברוקנר, ריכרד שטראוס וגוסטב מאהלר. טכניקת הניצוח שלו נחשבת לעוצמתית ונלהבת בעת הופעותיו. מהטה גם מרבה להקליט עם מיטב התזמורות, לרבות התזמורת הפילהרמונית הישראלית. מהטה הופיע עם התזמורת הפילהרמונית הישראלית לראשונה ב-1961 ומאז לא ניתק הקשר ההדוק בינו לבין התזמורת, שבה, כאמור, הוא משמש כמנהל מוזיקלי לכל חייו. הוא מנצח על התזמורת בארץ בקונצרטים למנויים ובקונצרטים מיוחדים, באירועים לאומיים-ממלכתיים, בעיירות פיתוח, בקיבוצים ובמחנות צה"ל. למהטה הוענקו תוארי דוקטור לשם כבוד מטעם האוניברסיטה העברית בירושלים, אוניברסיטת תל אביב, מכון ויצמן למדע והמסלול האקדמי המכללה למינהל. בית הספר למוזיקה ע"ש בוכמן-מהטה באוניברסיטת תל אביב נקרא על שמו. האוניברסיטה העברית בירושלים קראה על שמו ועל שם אביו אגף במחלקה למוזיקולוגיה. מהטה הוא חתן פרס וולף בתחום האמנויות ואזרח כבוד של העיר תל אביב. במאי 2007 זכה בפרס דן דוד. באוקטובר 2012 הוענק לו עיטור נשיא מדינת ישראל. ב-26 בדצמבר 2016 הודיע מהטה כי יפרוש מהתזמורת הפילהרמונית הישראלית באוקטובר 2019 אחרי שישלים 50 שנות כהונה. ביולי 2019 קיימה התזמורת הפילהרמונית הישראלית סדרה של קונצרטי פרידה מזובין מהטה, שניצח על הרקוויאם של ורדי לפני אולמות מלאים עד אפס מקום, במאזינים שבאו להיפרד מן המנצח האהוב ולהביע את הוקרתם. ב-20 באוקטובר 2019 ניצח זובין מהטה על הקונצרט האחרון שלו כמנהל המוזיקלי של התזמורת הפילהרמונית הישראלית שבסיומו הוענק למהטה תואר של "מנהל מוזיקלי אמריטוס". ביוני 1994 ביצע מהטה את הרקוויאם של מוצרט יחד עם חברי התזמורת הסימפונית והמקהלה של סרייבו בחורבות הספרייה הלאומית של סרייבו, בקונצרט שהכנסותיו הוקדשו לקורבנות הסכסוך בבלקנים. ב-29 באוגוסט 1999 ניצח מהטה על התזמורת הלאומית של בוואריה ועל התזמורת הפילהרמונית הישראלית, שביצעו את הסימפוניה מס' 2 של המלחין היהודי מאהלר במקום בו עמד מחנה הריכוז בוכנוואלד בעיר ויימאר שבגרמניה. בשנת 1984 נסע, יחד עם התזמורת הפילהרמונית של ניו יורק, לעיר הולדתו, ובשנת 1994 שב, הפעם עם התזמורת הפילהרמונית הישראלית והסולנים יצחק פרלמן וגיל שחם. בשנים 1997–1998 חבר מהטה לבמאי הסרטים הסיני ז'אנג ימו לשם הפקת האופרה "טורנדוט" של ג'אקומו פוצ'יני, שהועלתה בפירנצה שבאיטליה ובבייג'ינג שבסין שמונה פעמים. הפקת האופרה תועדה בסרט הדוקומנטרי "פרויקט טורנדוט". ב-1958 נישא לזמרת הסופרן הקנדית כרמן לסקי, ולהם בן מרוון ובת זארינה. לאחר גירושיהם נישאה לסקי לאחיו של מהטה, זארין, לימים נשיא הפילהרמונית של ניו יורק. ב-1969 נישא מהטה לשחקנית האמריקנית ננסי קובק (אנ'), ולהם בת אלכסנדרה. בנוסף למהטה בן ישראלי מחוץ לנישואים, אורי, ובת נוספת שנולדה גם היא מחוץ לנישואים. מהטה תושב ארצות הברית. מהטה עם אייזק שטרן במרכז לינקולן, 1980 זובין מהטה מנצח על התזמורת הפילהרמונית הישראלית, מומבאי, אוקטובר 2008 זובין מהטה והתזמורת הפילהרמונית הישראלית בקונצרט "זעקה לעולם" למען גלעד שליט, 2010 זובין מהטה, מנדי רודן, דודו פישר ודן שילון באולפן ב"שידור חי עם דן שילון". אולפני הרצליה 1993 זובין מהטה מנצח בחזרה על קונצרט עם יצירה מאת ארנולד שנברג באולם צוקר, 2017 זובין מהטה, הפרטיטורה של חיי - זיכרונות, מגרמנית: יוספיה סימון, הוצאת מטר, תשס"ב 2007. על הספר בהוצאת מטר נתן דונביץ, מאסטרו - גדולי המנצחים בכל הזמנים, הוצאת כנרת זמורה-ביתן דביר, 2006, הפרק "זובין מהטה - הדרך מבומביי לצמרת עברה בישראל", עמ' 501–526. מדיה וקבצים בנושא זובין מהטה בוויקישיתוף אתר האינטרנט הרשמי של זובין מהטה זובין מהטה, במסד הנתונים הקולנועיים IMDb (באנגלית) זובין מהטה, באתר ספוטיפיי זובין מהטה, באתר AllMusic (באנגלית) זובין מהטה, באתר MusicBrainz (באנגלית) זובין מהטה, באתר Discogs (באנגלית) זובין מהטה, באתר Songkick (באנגלית) זובין מהטה(הקישור אינו פעיל) באתר התזמורת הפילהרמונית הישראלית עדית זרטל, אני מתווך בין המוזיקה והקהל, דבר, 21 במאי 1965 תמרה טראובמן, המנצח זובין מהטה - מחתני פרס דן דוד לשנת 2007, באתר הארץ, 21 בדצמבר 2006 אורי הולנדר, הטרגדיה האמיתית של מלחמת ששת הימים קשורה לקונצרט, באתר הארץ, 11 בספטמבר 2007 נעם בן זאב, עכבר העיר אונליין, בוליווד מחכה לו, באתר הארץ, 8 באוקטובר 2008 כתב "הארץ", עכבר העיר אונליין, המכללה למינהל תעניק תוארי כבוד לזובין מהטה וליעקב אגם, באתר הארץ, 20 באוקטובר 2009 גבי גולדמן, אני כבר לא תומך בכל מה שקורה כאן: ריאיון עם זובין מהטה, באתר nrg‏, 15 ביולי 2011 עומר שומרוני, ‏המאסטרו זובין מהטה: "ניצחתי באיטליה ולא שילמו לי", באתר גלובס, 12 ביולי 2012 אמיר מנדל, זובין מהטה: "צריך אומץ מול החרם על ואגנר", באתר ynet, 9 ביולי 2013 טלי חרותי-סובר, "אני המנצח, אבל הם אלה שמנגנים", באתר TheMarker‏, 3 בפברואר 2014 נעמה לנסקי, קלף מנצח, באתר ישראל היום, 11 ביולי 2014 עמית סלונים, ‏"הציפורים לא שרות כשמזג האוויר רע. זה נכון גם לגבי מוזיקאים", באתר ‏מאקו‏, 1 באפריל 2015 חגי חיטרון, זובין מהטה: מודאג מהסטטוס קוו שממשלת ישראל מובילה, באתר הארץ, 11 באפריל 2016 איריס ז'ורלט, ‏מנצח הכל: זובין מהטה חוגג 80 ומספר למה הוא רוצה לבקר את אולמרט בכלא, באתר מעריב אונליין, 29 באפריל 2016 סמדר שיר, "לאן נעלמה ישראל היפה?", באתר ynet, 15 ביולי 2016 ציפי שמילוביץ, "מירי רגב? התקשרנו להזמין אותה לפחות ארבע פעמים לקונצרטים והיא מסרבת לבוא. היא התקשרה למנהלי כל התזמורות בארץ ואמרה להם, ‘מי בכלל אוהב מוזיקה קלאסית בישראל?'", באתר "ידיעות אחרונות", 2 בנובמבר 2017 קונצרט פרידה מזובין מהטה בפארק הירקון באתר מגפון ניוז, יולי 2019 עמית סלונים‏, היצירה האנטישמית והסוף הקודר: זובין מהטה נפרד מישראל בדמעות, באתר וואלה, 15 ביולי 2019 יוטיוב, דברי פרידה של זובין מהטה לפילהרמונית ולקהל מנוייה זובין מהטה, באתר אנציקלופדיה בריטניקה (באנגלית) זובין מהטה (1936-), דף שער בספרייה הלאומית על זובין מהטה באתר הקהילה ה"פרסית"-זורואסטרית Zubin Mehta is a Parsee סרט תיעודי המתעד את הקונצרט, באתר youtube.com זובין מהטה מקבל כוכב בהוליווד, באתר וואלה, 2 במרץ 2011 שגיא בן נון‏, רגע היסטורי: הקונצרט האחרון בניצוחו של זובין מהטה על הפילהרמונית הישראלית, באתר וואלה, 20 באוקטובר 2019 עמית סלונים, ‏"הציפורים לא שרות כשמזג האוויר רע. זה נכון גם לגבי מוזיקאים", באתר ‏מאקו‏, 1 באפריל 2015